Finn Ramsøy

Finn Ramsøy (født 27. desember 1920, død 25. mars 2019) var en norsk offiser og motstandsmann under andre verdenskrig.

Ramsøy startet sin militære løpebane som befalselev i 1939, deltok i kampene i 1940 og ble senere en av pionerene i Milorg.For heder og ære , forsvaret.no, besøkt 18. desember 2015.

Etter krigen tjenestegjorde Ramsøy i blant annet Tysklandsbrigaden og UNEF I, og var avdelingssjef i Etterretningstjenesten.

Ramsøy var også leder av Samarbeidsrådet for krigsveteranforeninger og generalsekretær i Oslo og Omegn Friluftsråd. Han bidro til å formidle krigshistorien ved publisering og ved å delta på turer i regi av Hvite Busser til Polen og Tyskland.

Utmerkelser
For sitt virke ble Ramsøy hedret med Kongens fortjenstmedalje i gullFinn Ramsøy, kongehuset.no, besøkt 18. desember 2015., Forsvarets hederskors og Norges Veteranforbund for Internasjonale Operasjoners hederstegn.

For sin innsats under andre verdenskrig ble Ramsøy tildelt Deltagermedaljen med rosett. For sin senere karriere i Forsvaret ble Ramsøy tildelt Forsvarsmedaljen med to stjerner, Forsvarets medalje for internasjonale operasjoner, FNs ekspedisjonskorpsmedalje og Tysklandsbrigadens veteranmedalje.

Referanser

Kategori:Medlemmer av Milorg
Kategori:Kongens fortjenstmedalje i gull
Kategori:Forsvarets hederskors
Kategori:Deltagermedaljen